smcproject/ml-wiki-sentences huggingface dataset:
ചൂടൻ പെരുംകണ്ണൻ ഇംഗ്ലീഷ് വിലാസം https://ml.wikipedia.org/wiki/Macromia_irata 2.
Macromia_irata
പശ്ചിമഘട്ടത്തിൽ മാത്രം കാണപ്പെടുന്ന നീർക്കാവലൻ കുടുംബത്തിൽ ഉള്ള ഒരിനം കല്ലൻ തുമ്പിയാണ് ചൂടൻ പെരുംകണ്ണൻ ( ശാസ്ത്രീയനാമം : Macromia irata ) .
ചൂണ്ട ഇംഗ്ലീഷ് വിലാസം https://ml.wikipedia.org/wiki/Fish_hook ചൂണ്ടക്കൊളുത്തിന്റെ ഭാഗങ്ങൾ
പുരാതനകാലം മുതൽ മനുഷ്യൻ മത്സ്യബന്ധനത്തിനായി ഉപയോഗിച്ചുവരുന്ന ഒരു ഉപകരണമാണ് ചൂണ്ട അഥവാ ചൂണ്ടൽ .
ഒരു കൊളുത്തിന്റെ ആകൃതിയിലുള്ള ലോഹനിർ‍മ്മിതമായ ഈ ഉപകരണവും ചരട്,കമ്പ്,പൊങ്ങ്,ഭാരം തുടങ്ങി മറ്റ് ചേരുവകളും കൂടിച്ചേർന്ന സംവിധാനത്തെയും ചൂണ്ട എന്നറിയപ്പെടാറുണ്ട്.
ഒരു സൂചിവളച്ചുവച്ച ആകൃതിയിലുള്ള ചൂണ്ടക്കൊളുത്തിന്റെ അഗ്രം രണ്ടു ഭാഗത്തേക്കും, മുന്നോട്ടും പിറകോട്ടും, കൂർത്ത രീതിയിലാണ്.
അതുകൊണ്ട് കൊളുത്തിൽ കുടുങ്ങിയ മത്സ്യത്തിന് രക്ഷപ്പെട്ടു പോകാൻ പ്രയാസമാണ്.
നീളമുള്ള ഒരു കമ്പിൽ ഇത് ചരടിൽ കെട്ടിത്തൂക്കിയിരിക്കും.
ചൂണ്ടയുടെ അറ്റത്ത് ഇര കൊളുത്തിയിട്ട ശേഷം വെള്ളത്തിലിടുന്നു.
ഇരയെ കൊത്തി വിഴുങ്ങുന്ന മത്സ്യത്തിന്റെ വായിൽ കൊളുത്ത് ഊരിപ്പോകാത്തവിധം കുടുങ്ങുന്നു.
ഇങ്ങനെയാണ് മത്സ്യബന്ധനം നടത്തുന്നത്.
ചൂണ്ടച്ചരടിൽ വെള്ളത്തിൽ പൊങ്ങിക്കിടക്കാൻ കഴിവുള്ള (പൊങ്ങ്) വസ്തുക്കൾ കെട്ടിയിടാറുണ്ട്.
ചൂണ്ടയിൽ മത്സ്യം കൊത്തുന്നതുമൂലം ചരടിലുണ്ടാക്കുന്ന ചലനം പൊങ്ങിൽ നന്നായി പ്രതിഫലിപ്പിക്കുന്നതിനും ജലപ്പരപ്പിൽ നിന്നും ചൂണ്ടയുടെ ആഴം ക്രമീകരിക്കുന്നതിനുമാണ് പൊങ്ങുപയോഗിക്കുന്നത്.
പൊങ്ങിന്റെ ചലനം നിരീക്ഷിക്കുന്നതിലൂടെ മത്സ്യത്തിന്റെ സാന്നിദ്ധ്യവും മത്സ്യം കുടുങ്ങുന്നതും കൃത്യമായി മനസ്സിലാക്കുവാൻ ചൂണ്ടക്കാരന് കഴിയുന്നു.
ചൂണ്ടയുടെ തണ്ടായി ഒരുതരം പനയുടെ ഓലയുടെ തണ്ടുകൾ ഉപയോഗികാറുണ്ട്.
അതുകൊണ്ട് ഈ പനയെ ചൂണ്ടപ്പന എന്നു പറയുന്നു.
ചിത്രശാല സൗദിയിലെ അൽ കോബാർ കടൽ തീരത്തെ ചൂണ്ടക്കാർ പുറത്തുള്ള ചിത്രങ്ങൾ
http://www.hindu.com/2007/04/13/stories/2007041308750200.htm
[[വർഗ്ഗം:മത്സ്യബന്ധനോപകരണങ്ങ[[]] ൾ]]
ചൂണ്ടവാലൻ കടുവ ഇംഗ്ലീഷ് വിലാസം https://ml.wikipedia.org/wiki/Paragomphus_lineatus
From Chalavara, Palakkad പെൺതുമ്പി - പാലക്കാട് ജില്ലയിലെ ചളവറയിൽ നിന്നും
കേരളത്തിൽ കാണപ്പെടുന്ന കടുവത്തുമ്പി കുടുംബത്തിൽ ഉള്ള ഒരു കല്ലൻതുമ്പിയിനമാണ് ചൂണ്ടവാലൻ കടുവ ( ശാസ്ത്രീയനാമം : Paragomphus lineatus ) .
ഇംഗ്ലീഷിൽ Lined Hooktail, Common Hooktail എന്നീ പേരുകളിൽ അറിയപ്പെടുന്നു .
ഇന്ത്യ മുതൽ തുർക്കിവരെ ഇവയെ കാണാറുണ്ട് .
Paragomphus lineatus, female,ചൂണ്ടവാലൻ കടുവ , Lined Hooktail, Common Hooktail, Paragomphus lineatus Lined Hooktail, Common Hooktail പെൺ ചൂണ്ടവാലൻ കടുവ പാലക്കാട് ജില്ലയിൽ കൂറ്റനാട് നിന്നും
ഇതിന്റെ ചെറുവാലുകൾക്ക് (anal appendages) ചൂണ്ടയുടെ ആകൃതിയാണ്.
ഓറഞ്ചു നിറത്തിലുള്ള ഈ ചെറുവാലുകളുടെ സവിശേഷാകൃതിയാണ് ഇവയെ തിരിച്ചറിയാൻ സഹായിക്കുന്നത് .
കേരളത്തിൽ മിക്കയിടങ്ങളിലും സാധാരണയായി കാണപ്പെടുന്നു.
തുറസ്സായ സ്ഥലങ്ങളിലുള്ള  ചെറിയ പുൽക്കാടുകളാണ് ഇവയുടെ പ്രധാന വാസസ്ഥലം .
ആൺതുമ്പി:  മഞ്ഞനിറത്തിലുള്ള ശരീരത്തിൽ തവിട്ടു നിറത്തിലും കറുപ്പ് നിറത്തിലുമുള്ള അടയാളങ്ങൾ കാണാം.
കണ്ണുകൾക്ക് നീല കലർന്ന ചാരനിറമാണ്.
മഞ്ഞ നിറത്തിലുള്ള ഉദരത്തിൽ (പിൻ ഭാഗത്ത്) x ആകൃതിയിലുള്ള ഒരു അടയാളം കാണാം.
ഉദരത്തിന്റ വശങ്ങളിൽ സമാന്തരമായിട്ടുള്ള 3 തവിട്ട് വരകൾ കാണാം .
കാലുകൾക്കു കറുപ്പ് കലർന്ന മഞ്ഞ നിറമാണ്.
സുതാര്യമായ ചിറകുകളുടെ വശങ്ങളിൽ മഞ്ഞ കലർന്ന വെളുപ്പ് നിറം വ്യാപിച്ചു കാണാം .
പെൺതുമ്പികൾ കാഴ്ച്ചയിൽ ആൺതുമ്പികളെപ്പോലെ ആണെങ്കിലും ശരീരത്തിന്റെ നിറം മങ്ങിയതായിരിക്കും.
ഇവയുടെ വാലിന്റെ അറ്റം ശോഷിച്ചതാണ്.
ചെറുവാലുകൾക്ക് ചൂണ്ടയുടെ ആകൃതി കാണുകയുമില്ല .
ചിലയിടങ്ങളിൽ ചൂണ്ടവാലൻ  കടുവ തുമ്പികൾക്ക് ശരീരത്തിലുള്ള മഞ്ഞ നിറത്തിനു പകരം  പച്ചകലർന്ന മഞ്ഞ കണ്ടു വരുന്നു.
മഴ കൂടുതലായി കിട്ടുന്ന സ്ഥലങ്ങളിൽ മഞ്ഞ കലർന്ന പച്ച വേഷക്കാരെയാണ് കണ്ടുവരുന്നത് .
അരുവികളുടെയും പുഴകകളുടെയും കരയിലും, തടാകങ്ങൾ, കുളങ്ങൾ തുടങ്ങിയ ജലാശയങ്ങളുടെ തീരത്തും ഇവയെ സാധാരണമായി കാണാം.
വർഷം മുഴുവനും ഇവയെ കാണാറുണ്ട്.
ഒഴുകുന്ന നദികളിലും, ചെറിയ കുളങ്ങളിലും, ചതുപ്പു നിലങ്ങളിലുമെല്ലാം ഇവ പ്രജനനം നടത്തുന്നു .
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Paragomphus lineatus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Paragomphus lineatus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചൂണ്ടൽ ഇംഗ്ലീഷ് വിലാസം https://ml.wikipedia.org/wiki/Choondal
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് ചൂണ്ടൽ .
തൃശ്ശൂർ - കുറ്റിപ്പുറം സംസ്ഥാനപാതയിൽ തൃശ്ശൂരിൽ നിന്ന് 20 കിലോമീറ്റർ വടക്കുപടിഞ്ഞാറുമാറിയാണ് ചൂണ്ടൽ ഗ്രാമം സ്ഥിതിചെയ്യുന്നത്.
കുന്നംകുളം , ഗുരുവായൂർ , ചാവക്കാട് എന്നീ പട്ടണങ്ങൾ ചൂണ്ടലിന്റെ സമീപസ്ഥലങ്ങളാണ്.
ഒരു സമതലപ്രദേശമായ ചൂണ്ടലിൽ പ്രധാന കൃഷികൾ നെല്ല് , തെങ്ങ് , വാഴ തുടങ്ങിയവയാണ്.
സംസ്ഥാനപാതയുടെ ഇരുവശവുമുള്ള മനോഹരമായ നെൽപ്പാടങ്ങൾ കണ്ണഞ്ചിപ്പിക്കുന്ന കാഴ്ചയാണ്.
ചൂണ്ടപ്പന ഇംഗ്ലീഷ് വിലാസം https://ml.wikipedia.org/wiki/Caryota_urens
പനവർഗ്ഗത്തിൽ പെടുന്ന ഒരു വൃക്ഷമാണ് ചൂണ്ടപ്പന ( ശാസ്ത്രീയനാമം : Caryota urens ) .
ഒറ്റത്തടിയായി ഉയരത്തിൽ വളരാറുള്ള ഈ മരത്തിന്റെ ഇലകളും ഇലത്തണ്ടുകളും നാട്ടാനകൾക്ക് ഭക്ഷണമായി നൽകാറുണ്ട്.
ആനപ്പന, ഈറമ്പന, യക്ഷിപ്പന, കാളിപ്പന എന്നെല്ലാം പേരുകളുണ്ട്.
ഇന്ത്യൻ ഉപഭൂഖണ്ഡത്തിൽ സ്വതേ കണ്ടുവരുന്നു.
പ്രത്യേകതകൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇതിന്റെ ഇലകളും തെങ്ങോലകളെപ്പോലെ ഒരു തണ്ടിൽ നിന്ന് രണ്ടു വശത്തേക്കും വിന്യസിക്കപ്പെടുന്നു.
ഇവയെ പട്ടകൾ എന്നു പറയും.
പട്ടകളുടെ കടയിൽ തടിയോടു ചേർന്നാണ്‌ പനങ്കുലകൾ രൂപംകൊള്ളുന്നത്.
കായ്‌‌കൾ ഒരൊറ്റ കുലയിൽ നിന്നു തൂങ്ങിക്കിടക്കുന്ന അനേകം നാരുകളിലായി വിന്യസിക്കപ്പെട്ടിരിക്കും.
വിടർന്നു കഴിഞ്ഞ പനങ്കുലകൾ കാണാൻ നല്ല ഭംഗിയാണ്‌.
പനങ്കുലപോലെ മുടിയുള്ളവൾ എന്ന് കവികൾ സുന്ദരിമാരെ വർണ്ണിക്കാറുണ്ട്.
പൂർണ്ണ വളർച്ചയെത്തിയാൽ മാത്രമേ പൂക്കാറുള്ളു,  ആദ്യത്തെ കുല നിറുകയിൽ നിന്നുണ്ടാകുന്നു, പിന്നീട് താഴോട്ട് കുലകൾ ഉണ്ടാകുന്നു.
ആദ്യ കുല വരുന്നതോടെ മരത്തിന്റെ വളർച്ചയവസാനിക്കുന്നു .
30 മീറ്റർ വരെ ഉയരം വെയ്ക്കുകയും , സമുദ്രനിരപ്പിൽ നിന്നും 1000 മീറ്റർ വരെ ഉയരമുള്ള പ്രദേശങ്ങളിൽ വളരുകയും ചെയ്യുന്ന ഈ മരം നിത്യഹരിത വനപ്രദേശങ്ങളിൽ സാധാരണ കാണാവുന്നതാണ്.
ഇതിന്റെ കായ്കൾപല ജന്തുക്കൾക്കും പക്ഷികൾക്കും ആഹാരമാണ്‌.
പഴുത്ത് താഴെ വീഴുന്ന പഴങ്ങൾ തിന്നാൻ കുറുക്കന്മാരും എത്താറുണ്ട്.
ചൂണ്ടപ്പനയുടെ സ്വദേശം ഇന്ത്യ ആണ് .
സാധാരണ ഇന്ത്യ, മ്യാന്മാർ , ശ്രീലങ്ക എന്നിവിടങ്ങളിൽ കണ്ടുവരുന്നു.
മറ്റുപനകളെ അപേക്ഷിച്ച് ഇന്ത്യയിൽ പരക്കെ കാണാവുന്ന  പനയാണിത് .
പ്രായം ചെന്ന മരത്തിന്റെ തടികളുടെ പുറം പാളിക്ക് നല്ല ബലമുണ്ടാകും.
പല ആവശ്യങ്ങൾക്കും ഈ തടി ഉപയോഗിക്കാറുണ്ട്.
ഉഴവിനുപയോഗിച്ചിരുന്ന കരിയുടെ നീണ്ട കരിക്കോൽ ഉണ്ടാക്കിയിരുന്നത് ഇതുകൊണ്ടു മാത്രമാണ് (കരിക്കോൽ കരിയുടെ സ്ഥിരഭാഗമാണ്‌. അതിന്റെ മുന്നറ്റമാണ്‌ ഉഴവുമൃഗങ്ങളുടെ കഴുത്തിൽ വെക്കുന്ന നുകത്തിന്മേൽ അപ്പപ്പോൾ അഴിച്ചെടുക്കാവുന്ന മട്ടിൽ കെട്ടിയുറപ്പിക്കുന്നത്).
തൂമ്പ , കോടാലി മുതലായവയുടെ കൈ (കൈപ്പിടി) ഉണ്ടാക്കാനും ചൂണ്ടപ്പനയുടെ തടി ഉപയോഗിക്കാറുണ്ട്.
ചൂണ്ടപ്പനത്തടിയുടെ ഉള്ളിലെ ചോറ് ആഹാരപദാർഥമായി ഉപയോഗിച്ചിരുന്നു.
പുറം പാളി മാറ്റിക്കഴിഞ്ഞ് അകത്തെ ഭാഗം ചെറിയ കഷണങ്ങളാക്കി മുറിച്ചെടുത്ത് ഇടിച്ചു പിഴിഞ്ഞ് ചാറെടുക്കുന്നു.
ഇതു് പാത്രങ്ങളിൽ ഏറെനേരം അനക്കാതെ വച്ച് അതിലെ ഖരഭാഗം അടിയിൽ ഊറിച്ചെടുക്കുന്നു.
ഇതുണക്കിക്കിട്ടുന്ന പൊടി പല രീതിയിലും പാകം ചെയ്ത് ഭക്ഷിച്ചിരുന്നു.
ചൂണ്ടപ്പനയുടെ പൂങ്കുലയിൽ നിന്നും കള്ള് ചെത്തിയെടുക്കാറുണ്ട്.
വിദഗ്ദ്ധ തൊഴിലാളികൾ പനങ്കുല ചെത്തി, അതിൽ നിന്നൂറിവരുന്ന കറ ശേഖരിച്ച് പുളിപ്പിച്ചാണ് (Fermentation) കള്ളുണ്ടാക്കുന്നത്.
ഈ കറയിൽ സാധാരണയിലും വളരെ കൂടുതൽ പഞ്ചസാരയുണ്ട്, ഇത് മുതലാക്കി ശർക്കരയും ഉണ്ടാക്കാറുണ്ട്.
ചൂണ്ടപ്പനയെ ഇന്ത്യയിലും, ശ്രീലങ്കയിലും സാധാരണ ഇതിനായി ഉപയോഗിക്കാറുണ്ട് .
അലങ്കാര സസ്യമായും ചൂണ്ടപ്പന ഉപയോഗിക്കാറുണ്ട് .
ചിത്രശാല ചൂണ്ടപ്പനയുടെ കുരു ചൂണ്ടപ്പന കായ്കൾ ചൂണ്ടപ്പന വെട്ടി നിർത്തിയത് ചൂണ്ടപ്പന അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.biotik.org/india/species/c/caryuren/caryuren_en.html Archived 2012-01-15 at the Wayback Machine .
Caryota urens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചൂണ്ടപ്പല്ലൻ സ്രാവ് ഇംഗ്ലീഷ് വിലാസം https://ml.wikipedia.org/wiki/Chaenogaleus_macrostoma
കടൽ വാസിയായ ഒരു മൽസ്യമാണ് ചൂണ്ടപ്പല്ലൻ സ്രാവ് അഥവാ Hooktooth Shark.
( ശാസ്ത്രീയനാമം : Chaenogaleus  macrostoma ) .
ഒരു മീറ്റർ വരെ നീളം വെക്കുന്ന ഇനമാണ് ഇവ.
തീര കടലിലും കടലിൽ 59 അടി വരെ താഴ്ചയിലും ഇവയെ കണ്ടു വരുന്നു.
വിസീൽ ഷർക്സ് (weasel sharks ) എന്ന കുടുംബത്തിൽ പെട്ടവയാണ് ഇവ.
അവലംബം പുറത്തേക്കുള്ള കണ്ണികൾ Chaenogaleus macrostoma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Chaenogaleus macrostoma എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കേയ്മൻ ദ്വീപുകൾ
പടിഞ്ഞാറൻ കരീബിയൻ കടലിലെ ബ്രിട്ടിഷ് പരദേശമേഖലയാണ് (overseas territories) കേയ്മൻ ദ്വീപുകൾ .
ഗ്രാൻറ് കേയ്മൻ, കേയ്മൻ ബ്രാക്, ലിറ്റിൽ കേയ്മൻ എന്നീ ദ്വീപുകൾ ചേർന്നതാണ് ഈ ടെറിറ്ററി.
1503 ൽ ക്രിസ്റ്റഫർ കൊളംബസ് ആണ് ഈ ദ്വീപുകളെ കുറിച്ച് ആദ്യമായി യൂറോപ്പിനെ അറിയിച്ചത്.
1670 ൽ ബ്രിട്ടൻ ഈ ദ്വീപുകൾ പിടിച്ചെടുത്ത് കോളനിയാക്കി.
264 ചതുരശ്ര കിലോമീറ്റർ (102 ചതു. മൈൽ) വിസ്തൃതിയുള്ള കേയ്മൻ ദ്വീപുകൾ കരീബിയൻ കടലിൽ ക്യൂബ , കോസ്റ്റാറിക്ക , ജമൈക്ക എന്നീ രാജ്യങ്ങൾക്കിടയിൽ സ്ഥിതി ചെയ്യുന്നു.
ഭൂമിശാസ്ത്രപരമായി പടിഞ്ഞാറൻ കരീബിയൻ മേഖലയിലും  ഗേറ്റർ ആന്റിലിസിലും ഉൾപ്പെടുന്നു.
കേയ്മൻ ദ്വീപുകളിൽ പതിനേഴാം നൂറ്റാണ്ടുവരെ മനുഷ്യവാസം ഇല്ലായിരിന്നു.
ദ്വീപിൽ തദ്ദേശീയരായ മനുഷ്യവർഗം ഉണ്ടായിരുന്നതിന്റെ പുരാവസ്തുശാസ്ത്രപരമായ തെളിവുകളൊന്നും ലഭിച്ചിട്ടില്ല.
കടൽകൊള്ളക്കാരും നാവികരും ഒലിവർ ക്രോംവെല്ലിന്റ സൈനികരിൽ ഒറ്റപ്പെട്ടുപോയവരും മറ്റുമാണ് ഇവിടുത്തെ ആദ്യ കുടിയേറ്റക്കാർ.
ദ്വീപിലെ ആദ്യത്തെ സ്ഥിരവാസിയായി പരിഗണിക്കുന്നത് 1661 ൽ ഗ്രാൻറ് കേയ്മനിൽ ജനിച്ച ഐസക് ബോഡെൻ ആണ്.
ദ്വീപിൽ കുടിയേറിയ, ഒരുപക്ഷേ ഒലിവർ ക്രോംവെല്ലിന്റെ സൈനികളിൽ ഒരാളായേക്കാവുന്ന ബോഡെന്റെ പൗത്രനാണ് ഇയാൾ.
കേയ്മൻ ദ്വീപുകളുടെ ദേശീയ മ്യൂസിയം, ജോർജ്ടൗൺ, ഗ്രാന്റ് കേയ്മൻ
1670 ലെ മാഡ്രിഡ് ഉടമ്പടി പ്രകാരം ജമൈക്കയുടെ കൂടെ കേയ്മൻ ദ്വീപുകളും ബ്രിട്ടന്റെ അധീനതയിലായി.
നിരവധി കുടിയേറ്റങ്ങൾക്ക് ശേഷം 1730- കൾ മുതൽക്ക് ഇംഗ്ലീഷ് സംസാരിക്കുന്ന ഒരു ജനവിഭാഗം ദ്വീപിൽ ഉണ്ടായി വന്നു.
1734 ൽ ജമൈക്കൻ ഗവർണറുടെ രാജകീയ ഭൂമിദാനം നടന്നതിനെത്തുടർന്ന് അടിമകളുടെ ആവശ്യവും ഉടലെടുത്തു.
ആഫ്രിക്കയിൽ നിന്നാണ് അടിമകളെ എത്തിച്ചത്.
ഇന്ന് തദ്ദേശീയരായ കേയ്മൻ നിവാസികളിൽ ഭൂരിഭാഗവും ആ ആഫ്രിക്കൻ അടിമകളുടെ പിൻമുറക്കാരാണ്.
1803 ലെ പ്രഥമ സെൻസസ് പ്രകാരം ദ്വീപിലെ ആകെ 933 താമസക്കാരിൽ 545 പേരും കറുത്ത വർഗക്കാരായ അടിമകളായിരിന്നു.
1833 ൽ കേയ്മനിൽ അടിമത്തം നിരോധിച്ചു.
അടിമത്തം അവസാനിപ്പിക്കുമ്പോൾ ദ്വീപിൽ 950 ആഫ്രിക്കൻ കറുത്ത വർഗക്കാരുടെ പിൻമുറക്കാരും 116 ബ്രിട്ടീഷ് വെളുത്ത വർഗ്ഗക്കാരുടെ പിൻമുറക്കാരുമായിരിന്നു ഉണ്ടായിരുന്നത്.
1962 ൽ ജമൈക്ക സ്വതന്ത്രമാകുന്നത് വരെ ഇംഗ്ലണ്ടിന്റെ ജമൈക്കൻ കോളനിയുടെ ഭാഗമായിരിന്നു കേയ്മൻ ദ്വീപുകൾ.
ചരിത്രപരമായി തന്നെ കേയ്മൻ ദ്വീപുകൾ നികുതി ഇളവിന് പേരുകേട്ട നാടായിരിന്നു.
നിലവിൽ കേയ്മനിൽ പ്രത്യക്ഷ നികുതികൾ ഒന്നുംതന്നെ ഇല്ല.
പരോക്ഷ നികുതികൾ മാത്രമേ ദ്വീപിൽ ഏർപ്പെടുത്തിയിട്ടുള്ളൂ.
ആദായനികുതി , മൂലധന നികുതി, സ്വത്ത് നികുതി എന്നിവ ഒരിക്കൽ പോലും ദ്വീപിൽ ഏർപ്പെടുത്തിയിട്ടില്ല.
ജോർജ് ടൗൺ നഗരമധ്യത്തിലുള്ള ഹീറോ സ്ക്വയർ, കേയ്മൻ യുദ്ധത്തിൽ മരിച്ചവരുടെ സ്മാരകം.
ഇടത് വശത്ത് കാണുന്നതാണ് നിയമനിർമ്മാണ സഭ ഭൂപ്രകൃതി കേയ്മൻ ദ്വീപുകൾ
പടിഞ്ഞാറൻ കരീബിയൻ കടലിലെ സമുദ്രാന്തർ പർവ്വതനിരയായ കേയ്മൻ പർവ്വതനിരയുടെ മുകളറ്റമാണ് കേയ്മൻ ദ്വീപുകൾ.
20000 അടി (6000 മീറ്റർ) ആഴമുള്ള കേയ്മൻ ഗർത്തത്തിന് നടുവിലാണ് 6 കിലോമീറ്റർ ദൈർഘ്യമുള്ള കേയ്മൻ പർവ്വതനിര കിടക്കുന്നത്.
കരീബിയൻ കടലിന്റെ വടക്ക്-പടിഞ്ഞാറാണ് ദ്വീപുകൾ സ്ഥിതി ചെയ്യുന്നത്.
പടിഞ്ഞാറ് മെക്സിക്കോയും തെക്ക്-പടിഞ്ഞാറ് ഹോണ്ടുറാസ് , നിക്കരാഗ്വ , കോസ്റ്റാറിക്ക എന്നിവയും വടക്ക് പനാമയും സ്ഥിതി ചെയ്യുന്നു.
കിഴക്ക് ജമൈക്ക വടക്ക് ക്യൂബ എന്നീ രാജ്യങ്ങളാണ്.
ഗ്രാന്റ് കേയ്മൻ, കേയ്മൻ ബ്രാക്, ലിറ്റിൽ കേയ്മൻ എന്നിങ്ങനെ മൂന്ന് ദ്വീപുകൾ ചേർന്നതാണ് കേയ്മൻ ദ്വീപുകൾ.
ഇതിൽ 197 ചതു.
മി. വിസ്തൃതിയുള്ള ഗ്രാന്റ് കേയ്മനാണ് എറ്റവും വലുത്.
മൂന്ന് ദ്വീപുകളും നിരപ്പായ പവിഴദ്വീപുകളാണ്.
ഗ്രാന്റ് കേയ്മൻ ജോർജ് ടൗൺ അവലംബം ↑ Psalms 24:2 ↑ ↑
കേബിൾ ഇംഗ്ലീഷ് വിലാസം https://ml.wikipedia.org/wiki/Cable ഒരു ഇലക്ട്രിക്കൽ കേബിളിന്റെ ചിത്രം
ഒരു ഉപകരണത്തിൽ നിന്നും മറ്റൊരു ഉപകരണത്തിലേക്ക് വൈദ്യുത സിഗ്നലുകളെ കൈമാറ്റം ചെയ്യാൻ രണ്ടോ അതിലധികമോ വയറുകൾ ഒരുമിച്ചു ചേർത്ത് ഒരൊറ്റ ശാഖയായി ഉൾക്കൊള്ളുന്ന ഒരു സംവിധാനമാണ് കേബിൾ അഥവാ ഇലക്ട്രിക്കൽ കേബിൾ .
വ്യത്യസ്ത ആവശ്യങ്ങൾക്കായി വ്യത്യസ്ത കേബിളുകൾ ഉപയോഗിക്കപ്പെടുന്നു.
കേരചന്ദ്ര ഇംഗ്ലീഷ് വിലാസം https://ml.wikipedia.org/wiki/Kerachandra ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒരു തെങ്ങിനമാണ് കേരചന്ദ്ര .
ഫിലിപ്പൈൻസ് ഓർഡിനറി എന്ന പേരിലും അറിയപ്പെടുന്നു.
വർഷത്തിൽ ശരാശരി 110 തെങ്ങ ഉൽപാദനം.
ഫലത്തിന് വൃത്താകൃതിയാണ്.
ഒരു തേങ്ങയിൽ നിന്ന് കിട്ടുന്ന കൊപ്രയുടെ അളവ് ഏകദേശം 198ഗ്രാം ആണ്.
ഒരു തെങ്ങിൽ നിന്ന് ശരാശരി 21.8 കിലോ കൊപ്ര ലഭിക്കുന്നു.
ഈയിനം തേങ്ങയുടെ കൊപ്രയിലെ എണ്ണ 66 ശതമാനത്തോളം വരും.
കേരള ആന്റി സോഷ്യൽ ആക്റ്റിവിറ്റീസ് പ്രിവൻഷൻ ആക്റ്റ് 2007 ഇംഗ്ലീഷ് വിലാസം https://ml.wikipedia.org/wiki/The_Kerala_anti-social_activities_(prevention)_act,_2007
സാമൂഹ്യവിരുദ്ധ പ്രവർത്തനങ്ങൾ തടയുന്നതിനായി കേരളത്തിൽ നടപ്പിലാക്കിയ നിയമമാണ് കേരള ആന്റി സോഷ്യൽ ആക്ടിവിറ്റീസ് പ്രിവൻഷൻ ആക്ട് അഥവാ കാപ്പ (KAAPA).
2007ൽ നിലവിൽ വന്ന കേരള ആന്റി സോഷ്യൽ ആക്ടിവിറ്റീസ് പ്രിവൻഷൻ ആക്ട് എന്ന ഗുണ്ടാ പ്രവർത്തന നിരോധന നിയമത്തിൽ  2014 ൽ ഭേദഗതി വരുത്തി.
ഈ നിയമത്തിന്റെ അടിസ്ഥാനത്തിൽ അറസ്റ്റിലാകുന്നവരുടെ കരുതൽ തടവ് കാലാവധി ഒരു വർഷമാണ്.
ഗുണ്ട, റൗഡി എന്നീ രണ്ട് വിഭാഗമായി പരിഗണിച്ചാണ് തടവ് ശിക്ഷ തീരുമാനിക്കുന്നത്.
ഗുണ്ടാ, റൗഡി എന്നിവ സംബന്ധിച്ച് കൃത്യമായി നിർവചനം ഈ നിയമത്തിലുണ്ട്.
അനധികൃത മണൽ കടത്തുകാർ, പണം പലിശക്ക് നൽകുന്ന ബ്ലേഡ് സംഘങ്ങൾ, അബ്കാരി കേസിലെ പ്രതികൾ തുടങ്ങി സാമൂഹിക വിരുദ്ധ പ്രവർത്തനങ്ങളിൽ ഏർപ്പെടുത്തുന്നവരെ ഗുണ്ടകളെന്നും കൂലിത്തല്ല്, ക്വട്ടേഷൻ പ്രവർത്തനം എന്നിവയിൽ സജീവമാകുന്നവരെ റൗഡികളെന്നും കണക്കാക്കിയാണ്  നടപടിയെടുക്കുക.
മൂന്നു കേസുകളിൽ പ്രതികളാവുകയോ ഒരു കേസിൽ ശിക്ഷിക്കപ്പെടുകയോ ചെയ്യുന്നവരെയാണ്‌ ഗുണ്ടാ നിയമ പ്രകാരം കരുതൽ തടങ്കലിൽ വയ്‌ക്കുന്നത്‌.
നിയമത്തിന്റെ പരിധിയിൽ വരുന്നവർ
പൊതുസുരക്ഷയ്ക്കും സമാധാനത്തിനും ഭംഗം വരുത്തുന്നവർ, അറിയപ്പെടുന്ന ഗുണ്ടകൾ, അനധികൃത മദ്യക്കച്ചവടക്കാർ, കടത്തുകാർ, വിൽപനക്കാർ, ഇവരുടെ അടുത്ത ബന്ധുക്കൾ, വ്യാജ നോട്ട് നിർമാതാക്കൾ, വിതരണക്കാർ, മണൽ മാഫിയ, വ്യാജ സിഡി നിർമാതാക്കൾ, വിതരണക്കാർ, ലഹരി മരുന്ന് ഉൽപാദകർ, കടത്തുകാർ, വിൽപനക്കാർ എന്നിവരെല്ലാം നിയമത്തിന്റെ പരിധിയിൽ വരും.
ഇതിനു പുറമെ, വിദേശ രാജ്യങ്ങളിൽനിന്നു ഹവാല ഇടപാടിലൂടെ പണം കടത്തുന്നവർ, പണത്തിനു വേണ്ടി വ്യക്തിയെ ആക്രമിക്കുന്നവർ, അനാശാസ്യ പ്രവർത്തനത്തിൽ ഏർപ്പെടുന്നവർ, തുടങ്ങിയവർ ഇതിൽപ്പെടും.
ബ്ളേഡിനു പണം നൽകിയശേഷം ഭീഷണിപ്പെടുത്തിയും ആക്രമിച്ചും തിരിച്ചുപിടിക്കുന്നവർ, എന്നിവരെയും നിയമത്തിന്റെ പരിധിയിൽ ഉൾപ്പെടുത്തിയിട്ടുണ്ട്.
സംസ്ഥാന സഹകരണ നിയമത്തിന്റെയോ റിസർവ് ബാങ്കിന്റെയോ അംഗീകാരമില്ലാതെ പണമിടപാടു നടത്തുന്ന സ്ഥാപനങ്ങൾ, അന്യന്റെയോ സർക്കാരിന്റെയോ ഭൂമി അനധികൃതമായി തട്ടിയെടുക്കുന്നവർ എന്നിവരെയും 2014 ലെ ഭേദഗതിയിലൂടെ നിയമത്തിന്റെ പരിധിയിൽ ഉൾപ്പെടുത്തിയിട്ടുണ്ട്.
അറിയപ്പെടുന്ന ഗുണ്ടകളെയും റൌഡികളെയും ചില സ്ഥലങ്ങളിൽ പ്രവേശിക്കുന്നത് ഒരു വർഷം തടയാൻ ഡി.ഐ.ജിക്കോ ജില്ലാ മജിസ്ട്രേട്ടിനോ അധികാരമുണ്ടാകും.
ഏതെങ്കിലും പ്രദേശം പ്രശ്നബാധിതമെന്ന് ഉത്തരവിടാൻ ഈ ആക്ട് മൂലം ജില്ലാ മജിസ്ട്രേട്ടിന് അധികാരമുണ്ടാകും.
മ­യ­ക്കു­മ­രു­ന്നു ­കേ­സി­ലെ­ പ്ര­തി­കൾ­ക്കും­ കാ­പ്പ­ നി­യ­മം ചുമത്താവുന്നതാണെന്ന് ഹൈക്കോടതി വ്യക്തമാക്കിയിട്ടുണ്ട്.
ക്രിമിനൽ കേസുകളിൽ കോടതിക്കു പുറത്ത് ഒത്തു തീർപ്പുണ്ടാക്കിയാലും കുറ്റകൃത്യത്തിന്റെ സ്വഭാവം കണക്കിലെടുത്ത് പ്രതിക്കെതിരെ കാപ്പ നിയമപ്രകാരം (ഗുണ്ടാ ആക്ട്) നടപടി സ്വീക‌രിക്കാമെന്ന് ഹൈക്കോടതി വ്യക്തമാക്കിയിട്ടുണ്ട്.
ഈ നിയമത്തിലെ വകുപ്പുകൾ തെറ്റായി ഉപയോഗിച്ചാൽ അതിൽ ഇടപെട്ട് ദുരുപയോഗം തടയുന്നതിന് റിട്ട.
ജഡ്ജിയുടെ നേതൃത്വത്തിലുള്ള പരിശോധനാ സമിതിയും നിയമത്തിൽ വ്യവസ്ഥചെയ്യപ്പെട്ടിട്ടുണ്ട്.
സ്വത്തുതർക്കം, കുടുംബതർക്കം എന്നിവയുടെ ഭാഗമായി കേസിൽ പ്രതികളായവരെ ഈ നിയമത്തിന്റെ പരിധിയിൽപെടുത്തുന്നത് തടയുന്ന സംരക്ഷണ വകുപ്പുകളും ഇതിലുണ്ട്.
കാപ്പ ചുമത്താനുള്ള സാധ്യതകൾ ഏഴു വർഷത്തിനുള്ളിൽ ഉള്ള കേസാണ് ഇതിനു പരിഗണിക്കുക.
അഞ്ചുവർഷത്തിനു മുകളിൽ ശിക്ഷ ലഭിക്കാവുന്ന ഒരു കേസോ ഒരു വർഷം മുതൽ അഞ്ചു വർഷം വരെ ശിക്ഷ ലഭിക്കാവുന്ന രണ്ട് കേസുകളോ വേണം.
അല്ലെങ്കിൽ മൂന്ന് കേസുകൾ വിചാരണയിൽ ഉണ്ടായിരിക്കണം.
അവലംബം ↑ ↑ ↑ http://news.keralakaumudi.com/news.php?nid=f34be83e1f2422b753cad93326c146d1 പുറം കണ്ണികൾ കാപ്പ
കേബിൾ ഇന്റർനെറ്റ് ഇംഗ്ലീഷ് വിലാസം https://ml.wikipedia.org/wiki/Cable_Internet ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേബിൾ ടെലിവിഷൻ ശൃംഖല ഉപയോഗിച്ച് ലഭ്യമാക്കുന്ന ഇന്റർനെറ്റ് സേവനമാണ് കേബിൾ ഇന്റർനെറ്റ് .
ഡിഎസ്എല്ലിനെക്കാളും വേഗത നൽകാൻ ഇതു വഴി കഴിയും.
10 മുതൽ 20 Mbps വരെ അപ് ലോഡും 
50 Mbps വരെ ഡൗൺലോഡും വേഗതയുണ്ട്.
160 കിലോമീറ്റർ ദൂരത്തിൽ വരെ
കേബിൾ ഇന്റർനെറ്റ് ആക്സ്സസിനായി കേബിൾ മോഡവും കേബിൾ മോഡം ടെർമിനേഷൻ സിസ്റ്റവും ആവശ്യമാണ്.
160 കിലോമീറ്റർ ദൂരത്തിൽവരെ ഇന്റർനെറ്റ് സേവനം നൽകാൻ ഇതുവഴി കഴിയും.
ഇവിടെ ഉപയോഗിക്കുന്ന പ്രോട്ടോക്കോളാണ് ഡാറ്റാ ഓവർ കേബിൾ സർവീസ് ഇന്റർഫേസ് സ്പെസിഫിക്കഷൻ .
കേബിൾ ടിവി നെറ്റ്‌വർക്കുകളും ടെലികമ്മ്യൂണിക്കേഷൻ നെറ്റ്‌വർക്കുകളും റസിഡൻഷ്യൽ ഇന്റർനെറ്റ് ആക്‌സസിന്റെ രണ്ട് പ്രധാന രൂപങ്ങളാണ്.
അടുത്തിടെ, ഫൈബർ ഡിപ്ലോയിമെന്റ്, വയർലെസ്, മൊബൈൽ നെറ്റ്‌വർക്കുകൾ എന്നിവയിൽ നിന്നുള്ള മത്സരം വർദ്ധിച്ചു.
ഉപകരണം
ഉപഭോക്താവിന്റെ പക്കലുള്ള കേബിൾ മോഡവും സേവനദാതിവിന്റെ പക്കലുള്ള കേബിൾ മോഡം ടെർമിനേഷൻ സിസ്റ്റവുമാണ് കേബിൾ ഇന്റർനെറ്റിനായി ഉപയോഗപ്പെടുത്തുന്നത്.
ഇവ കൊയാക്സിൽ കേബിൾ മുഖേന ബന്ധപ്പെടുത്തിയിരിക്കും.
മിക്ക കേബിൾ മോഡത്തിനും അപ് ലോഡ് ഡൗൺലോഡ് നിരക്ക് നിയന്ത്രിക്കുവാൻ കഴിവുള്ളവയാണ്.
മോഡം സേവനദാതാവുമായി ബന്ധം സ്ഥാപിക്കുമ്പോൾ കിട്ടുന്ന കോൺഫിഗറേഷൻ ഫയൽ അനുസരിച്ചാണ് അപ്ലോഡ് ഡൌൺലോഡ് നിരക്ക് മോഡം നിയന്ത്രിക്കുന്നത്.
ട്രിവിയൽ ഫയൽ ട്രാൻസ്ഫർ പ്രോട്ടോക്കോൾ മുഖേനയാണ് കോൺഫിഗറേഷൻ ഫയൽ ഡൌൺലോഡ് ചെയ്യപ്പെടുന്നത്.
ഇങ്ങനെയാണ് കേബിൻ ഇൻറർനെറ്റ് സേവനദാതാക്കൾ നിശ്ചിത വേഗതയിൽ ഇൻറർനെറ്റ് സേവനം നൽകുന്നത്.
ഹാർഡ്‌വെയർ, ബിറ്റ് റേറ്റുകൾ
ബ്രോഡ്‌ബാൻഡ് കേബിൾ ഇന്റർനെറ്റ് ആക്‌സസിന് ഉപഭോക്താവിന്റെ പരിസരത്ത് ഒരു കേബിൾ മോഡം, കേബിൾ ഓപ്പറേറ്റർ ഫെസിലിറ്റിയിൽ ഒരു കേബിൾ മോഡം ടെർമിനേഷൻ സിസ്റ്റം (CMTS) എന്നിവ ആവശ്യമാണ്, സാധാരണയായി ഒരു കേബിൾ ടെലിവിഷൻ ഹെഡ്എൻഡ് ഇവ രണ്ടും കോക്‌സിയൽ കേബിൾ വഴിയോ ഹൈബ്രിഡ് ഫൈബർ-കോക്‌ഷ്യൽ (HFC) പ്ലാന്റ് വഴിയോ ബന്ധിപ്പിച്ചിരിക്കുന്നു.
ആക്‌സസ് നെറ്റ്‌വർക്കുകളെ ചിലപ്പോൾ അവസാന മൈൽ സാങ്കേതികവിദ്യകൾ എന്ന് വിളിക്കുമ്പോൾ, മോഡവും ടെർമിനേഷൻ സിസ്റ്റവും തമ്മിലുള്ള ദൂരം 160 കിലോമീറ്റർ (99 മൈൽ) വരെ ഉള്ളിടത്ത് കേബിൾ ഇന്റർനെറ്റ് സിസ്റ്റങ്ങൾക്ക് സാധാരണയായി പ്രവർത്തിക്കാൻ കഴിയും.
എച്ച്എഫ്സി(HFC)നെറ്റ്‌വർക്ക് വലുതാണെങ്കിൽ, കാര്യക്ഷമമായ മാനേജ്‌മെന്റിനായി കേബിൾ മോഡം ടെർമിനേഷൻ സിസ്റ്റത്തെ ഹബ്ബുകളായി തരംതിരിക്കാം.
ഡൗൺസ്ട്രീം, ഉപയോക്താവിലേക്ക് എത്തുമ്പോൾ, ബിറ്റ് നിരക്ക് 1 Gbit/s വരെ ഉയർന്നേക്കാം.
അപ്‌സ്ട്രീം ട്രാഫിക്, ഉപയോക്താവിൽ നിന്നാണ് ഉത്ഭവിക്കുന്നത്, 384 kbit/s മുതൽ 50 Mbit/s വരെ ആണ്, എന്നിരുന്നാലും പരമാവധി ഫലപ്രദമായ ശ്രേണി എതാണെന്ന് കൃത്യമായി പറയാൻ സാധിക്കില്ല.
ഒരു ഡൗൺസ്ട്രീം ചാനലിന് നൂറുകണക്കിന് കേബിൾ മോഡങ്ങകൾ കൈകാര്യം ചെയ്യാൻ കഴിയും.
സിസ്റ്റം വളരുന്നതിനനുസരിച്ച്, കൂടുതൽ ഡൗൺസ്ട്രീം, അപ്‌സ്ട്രീം പോർട്ടുകൾ ഉപയോഗിച്ച് സിഎംടിഎസ്(CMTS) അപ്‌ഗ്രേഡ് ചെയ്യാനും കാര്യക്ഷമമായ മാനേജ്‌മെന്റിനായി ഹബ് സിഎംടിഎസ് ആയി ഗ്രൂപ്പുചെയ്യാനും കഴിയും.
കേരഗംഗ
ഒരു കുറിയ സങ്കര ഇനം തെങ്ങാണ് കേരഗംഗ.
കേരള കാർഷിക സർവ്വകലാശാല വികസിപ്പിച്ചെടുത്ത സങ്കരയിനമാണിത്.
പശ്ചിമതീര നെടിയ നാടൻ മാതൃവൃക്ഷവും ഗംഗബോണ്ടം എന്ന കുറിയ ഇനം പീതൃവൃക്ഷവുമായാണ് ഇത് വികസിപ്പിച്ചിരിക്കുന്നത്.
ശരാശരി 101 നാളികേരം പ്രതിവർഷം ലഭിക്കുന്ന ഈ ഇനത്തിന്റെ ഒരു തേങ്ങയിൽ നിന്ന് 208 ഗ്രാം കൊപ്ര ലഭിക്കുന്നു.
20 കിലോ പ്രതിവർഷം കൊപ്ര ലഭിക്കും.
കേരള അർബൻ റോഡ് ട്രാൻസ്പോർട്ട് കോർപറേഷൻ ഇംഗ്ലീഷ് വിലാസം https://ml.wikipedia.org/wiki/Kerala_Urban_Road_Transport_Corporation
കേരള അർബൻ റോഡ് ട്രാൻസ്പോർട്ട് കോർപറേഷൻ (KURTC) കേരളത്തിലെ ഒരു പൊതുമേഖലാ ബസ് കമ്പനിയാണ്.
ഇതിൽ 314 ലോ ഫ്ളോർ ബസുകൾ പ്രവർത്തിക്കുന്നുണ്ട്.
2014 നവംബറിൽ  രൂപം കൊണ്ട കേരള അർബൻ റോഡ് ട്രാൻസ്പോർട്ട് കോർപ്പറേഷന്റെ ആസ്ഥാനം കൊച്ചിയിലെ തേവരയാണ് ‌.
ജവഹർലാൽ നെഹ്റു ദേശീയ നഗര പുനരുദ്ധാരണ മിഷന്റെ  (JNNURM) ധനസഹായം കൊണ്ടാണ്  ലോഫ്ളോർ ബസ്സുകൾ വാങ്ങാൻ സാധിച്ചത്.
കെയുആർടിസിയുടെ(കേരള അർബൻ റോഡ് ട്രാൻസ്‌പോർട്ട് കോർപറേഷൻ) ആഭിമുഖ്യത്തിൽ സംസ്ഥാനത്ത് സർവ്വീസ് നടത്തുന്ന ലോഫ്ലോർ എസി ബസുകളിൽ ഓൺലൈൻ റിസർവേഷൻ ആരംഭിച്ചു.
പ്രധാന റൂട്ടികളിലെ സർവ്വീസുകളാണ് ഓൺലൈൻ റിസർവ്വേഷനായി ലിസ്റ്റ് ചെയ്തിട്ടുള്ളത്.
ചിത്രങ്ങൾ വാഹനത്തിന്റെ ഉൾഭാഗം KURTC വോൾവോ B7RLE കാണുക കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ അവലംബം Kerala Urban Road Transport Corporation എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജാർഖണ്ഡ് ഗവർണർമാരുടെ പട്ടിക
ജാർഖണ്ഡ് ഗവർണർ ഇന്ത്യൻ സംസ്ഥാനമായ ജാർഖണ്ഡിന്റെ നാമമാത്ര തലവനും രാഷ്ട്രപതിയുടെ സ്ഥിരം പ്രതിനിധിയുമാണ്.
അഞ്ച് വർഷത്തേക്ക് ഗവർണറെ നിയമിക്കുന്നത് ഇന്ത്യയുടെ രാഷ്ട്രപതിയാണ് .
റാഞ്ചിയിലെ രാജ്ഭവൻ ഔദ്യോഗിക വസതിയായി പ്രവർത്തിക്കുന്നു.
2021 ജൂലൈ 14 മുതൽ ജാർഖണ്ഡിന്റെ ഗവർണർ രമേഷ് ബൈസാണ് .
കെ.ശങ്കരനാരായണൻ ഝാർഖണ്ട് ഗവർണർ ആയ മലയാളീ ആണ് .
ഭാരതത്തിന്റെ ഇപ്പോഴത്തെ  പ്രസിഡണ്ട് ശ്രീമതി ദൗപദി മുർമു ഝാർഖണ്ട് ഗവർണർ ആയിരുന്നു.
ജാർഖണ്ഡിലെ ഗവർണർമാർ
2000 നവംബർ 15-ന് ജാർഖണ്ഡ് രൂപീകൃതമായതു മുതലുള്ള ഗവർണർമാരുടെ പട്ടിക താഴെ കൊടുക്കുന്നു.
# ഛായാചിത്രം പേര് കാലാവധി 1 പ്രഭാത് കുമാർ 15 നവംബർ 2000 3 ഫെബ്രുവരി 2002 1 വർഷം, 80 ദിവസം – വിനോദ് ചന്ദ്ര പാണ്ഡെ /br (അധിക ചാർജ്) 4 ഫെബ്രുവരി 2002 14 ജൂലൈ 2002 0 വർഷം, 160 ദിവസം 2 /img എം. രാമ ജോയിസ് 15 ജൂലൈ 2002 11 ജൂൺ 2003 0 വർഷം, 331 ദിവസം 3 വേദ് മർവ 12 ജൂൺ 2003 9 ഡിസംബർ 2004 1 വർഷം, 180 ദിവസം 4 സയ്യിദ് സിബ്തെ റാസി 10 ഡിസംബർ 2004 25 ജൂലൈ 2009 4 വർഷം, 227 ദിവസം 5 /img കടീക്കൽ ശങ്കരനാരായണൻ 26 ജൂലൈ 2009 21 ജനുവരി 2010 0 വർഷം, 179 ദിവസം 6 എംഒഎച്ച് ഫാറൂഖ് 22 ജനുവരി 2010 3 സെപ്റ്റംബർ 2011 1 വർഷം, 224 ദിവസം 7 /img സയ്യിദ് അഹമ്മദ് 4 സെപ്റ്റംബർ 2011 17 മെയ് 2015 3 വർഷം, 255 ദിവസം 8 /img ദ്രൗപതി മുർമു 18 മെയ് 2015 13 ജൂലൈ 2021 6 വർഷം, 56 ദിവസം 9 /img രമേഷ് ബൈസ് 14 ജൂലൈ 2021 ചുമതലയേറ്റത് 3 വർഷം, 68 ദിവസം ഇതും കാണുക ഗവർണർ (ഇന്ത്യ) ഇന്ത്യാ ഗവൺമെന്റ് ജാർഖണ്ഡ് സർക്കാർ റാഞ്ചി യൂണിവേഴ്സിറ്റി അവലംബം പുറംകണ്ണികൾ http://rajbhavanjharkhand.nic.in/
ജാൻങ്ങ്-ഇ-ആസാദി സ്മാരകം
ഇന്ത്യൻ സ്വാതന്ത്ര്യ സമരത്തിൽ പഞ്ചാബി സമൂഹം നൽകിയ സംഭാവനകളുടെ സ്മരണാർത്ഥം ഇന്ത്യയിലെ  പഞ്ചാബിലെ കർതാർപൂർ പട്ടണത്തിൽ നിർമ്മി സ്മാരകവും മ്യൂസിയവുമാണ് ജാൻങ്ങ്-ഇ-ആസാദി സ്മാരകം .200 കോടി രൂപ ചെലവിൽ 25 ഏക്കർ സ്ഥലത്താണ് ഈ സ്മാരകം നിർമ്മിക്കപ്പെട്ടിട്ടുള്ളത്.2014-ൽ അന്നത്തെ പഞ്ചാബ്
മുഖ്യമന്ത്രി പ്രകാശ് സിങ് ബാദൽ ആണ് ഇതിന് തറക്കല്ലിട്ടത്, രൂപകൽപന
പ്രശസ്ത ആർക്കിടെകെറ്റ് രാജ് റിവാൽ ആണ് ഈ പ്രോജക്ട് ഡിസൈൻ ചെയ്തിരിക്കുന്നത്.
നിർദ്ദിഷ്ട രൂപകൽപ്പന അനുസരിച്ച് സ്വാതന്ത്ര്യസമര പ്രസ്ഥാനങ്ങളുടെ വിവിധ പ്രക്ഷോഭങ്ങൾക്കായി വിവിധ ഗാലറികൾ നിർമ്മിക്കും.
ജാർജ് ബുഹ്ലർ
പുരാതന ഇന്ത്യൻ ഭാഷകളെയും നിയമത്തെയും കുറിച്ചുള്ള പണ്ഡിതനായിരുന്നു പ്രൊഫസർ ജോഹാൻ ജോർജ്ജ് ബൊഹ്‌ലർ (ജൂലൈ 19, 1837 - ഏപ്രിൽ 8, 1898).
This article needs additional citations for verification .
Find sources: "ജാർജ് ബുഹ്ലർ" – news · newspapers · books · scholar · JSTOR ( February 2015 ) ( Learn how and when to remove this message ) ആദ്യകാല ജീവിതവും വിദ്യാഭ്യാസവും
ഹാനോവറിലെ ബോർസ്റ്റെലിൽ റവ.
ജോഹാൻ ജി.  പേർഷ്യൻ, അർമേനിയൻ, അറബിക്.
1858-ൽ കിഴക്കൻ ഭാഷകളിലും പുരാവസ്തുശാസ്ത്രത്തിലും ഡോക്ടറേറ്റ് നേടി;  അദ്ദേഹത്തിന്റെ പ്രബന്ധം ഗ്രീക്ക് വ്യാകരണത്തിലെ -tês എന്ന പ്രത്യയം പരിശോധിച്ചു.
അതേ വർഷം അദ്ദേഹം പാരീസിലേക്ക് സംസ്കൃത കയ്യെഴുത്തുപ്രതികൾ പഠിക്കാൻ പോയി.
1859 മുതൽ ലണ്ടനിലേക്ക് പോയി.
അവിടെ അദ്ദേഹം 1862 ഒക്ടോബർ വരെ തുടർന്നു.
ഇന്ത്യാ ഓഫീസിലെ വേദ കയ്യെഴുത്തുപ്രതികളെക്കുറിച്ചും ഓക്സ്ഫോർഡ് സർവകലാശാലയിലെ ബോഡ്‌ലിയൻ ലൈബ്രറിയെക്കുറിച്ചും പഠിക്കാൻ ഈ സമയം പ്രധാനമായും ഉപയോഗിച്ചു.
ഇംഗ്ലണ്ടിലായിരുന്നപ്പോൾ, ആദ്യം ഒരു സ്വകാര്യ അദ്ധ്യാപകനും പിന്നീട് (1861 മെയ് മുതൽ) വിൻഡ്‌സർ കാസിലിലെ ക്വീൻസ് ലൈബ്രേറിയന്റെ സഹായിയുമായിരുന്നു.
ജാർടൗളി
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ജാർടൗളി.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജാർടൗളി സ്ഥിതിചെയ്യുന്നത്.
ജാർടൗളി വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ജാർടൗളി ൽ 419 വീടുകൾ ഉണ്ട്.
ആകെ ജനസംഖ്യ 2097 ആണ്.
ഇതിൽ 1116 പുരുഷന്മാരും 981 സ്ത്രീകളും ഉൾപ്പെടുന്നു.
ജാർടൗളി ലെ സാക്ഷരതാ നിരക്ക് 75.49 ശതമാനമാണ്.
ജാർടൗളി ലെ 6 വയസ്സിനു താഴെയുള്ള കുട്ടികളുടെ എണ്ണം 197 ആണ്.
ഇത് ജാർടൗളി ലെ ആകെ ജനസംഖ്യയുടെ 9.39 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 814 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 611 പുരുഷന്മാരും 203 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 70.02 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 42.38 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാർടൗളി ലെ 764  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 419 - - ജനസംഖ്യ 2097 1116 981 കുട്ടികൾ (0-6) 197 113 84 പട്ടികജാതി 764 401 363 പട്ടിക വർഗ്ഗം 0 0 0 സാക്ഷരത 75.49 % 55.53 % 44.47 % ആകെ ജോലിക്കാർ 814 611 203 ജീവിതവരുമാനമുള്ള ജോലിക്കാർ 570 443 127 താത്കാലിക തൊഴിലെടുക്കുന്നവർ 345 279 66 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ജാൻ സ്വാമ്മർഡാം ഇംഗ്ലീഷ് വിലാസം https://ml.wikipedia.org/wiki/Jan_Swammerdam
ജാൻ സ്വാമ്മർഡാം (ജീവിതകാലം: ഫെബ്രുവരി 12, 1637 – ഫെബ്രുവരി 17, 1680) ഒരു ഡച്ച് ജീവശാസ്ത്രജ്ഞനും സൂക്ഷ്മദർശിനി വിദഗ്ദ്ധനും ആയിരുന്നു.
പ്രാണികളുടെ രൂപാന്തരീകരണത്തിന്റെ വിവിധ ദശകളാണ് മുട്ട , ലാർവ , പ്യൂപ്പ , ഇമാഗോ എന്നദ്ദേഹം കണ്ടെത്തി.
അതുവരെ ലാർവയും ഇമാഗോയും വ്യത്യസ്ത ജീവികളാണെന്നാണ് കരുതിയിരുന്നത്.
പേശി സങ്കോചനത്തെക്കുറിച്ചും അദ്ദേഹം ധാരാളം പരീക്ഷണങ്ങൾ നടത്തിയിരുന്നു.
1658-ൽ അദ്ദേഹമാണ് ആദ്യമായി അരുണരക്താണുക്കളെ കണ്ടെത്തിയത്.
സൂക്ഷ്മദർശിനി ഉപയോഗിച്ചുള്ള കീറിമുറിക്കൽ തുടങ്ങിവച്ചവരിൽ ഒരാളാണ് അദ്ദേഹം.
അദ്ദേഹത്തിന്റെ പിതാവ് ഒരു അപ്പോത്തിക്കെരി ആയിരുന്നു.
കൂടാതെ ധാതുക്കൾ , നാണയങ്ങൾ, ജീവാശ്മങ്ങൾ , പ്രാണികൾ തുടങ്ങിയവയൊക്കെ ശേഖരിക്കുകയും ചെയ്യുമായിരുന്നു.
സ്വാമ്മർഡാം പിതാവിനെ അദ്ദേഹത്തിന്റെ പ്രവർത്തികളിൽ സഹായിക്കുകയും അവയിൽ ആകർഷിതനാകാവുകയും ചെയ്തു.
1661-ൽ അദ്ദേഹം University of Leiden -ൽ വൈദ്യശാസ്ത്രം പഠിക്കാൻ തുടങ്ങി.
അതോടൊപ്പം സ്വന്തമായി പ്രാണികളെ ശേഖരിക്കുകയും ചെയ്തു.
1663-ൽ ഫ്രാൻസിലെ University of Saumur -ൽ ചേർന്നു.
1665-ൽ നെതർലണ്ടിൽ മടങ്ങിയെത്തി ഒരുകൂട്ടം ഭിഷ്വഗരൻമാരോടൊപ്പം കീറിമുറിക്കൽ ചെയ്യാനും അവയെക്കുറിച്ചു എഴുതാനും തുടങ്ങി.
1666 -1667 കാലയളവിൽ അദ്ദേഹം University of Leiden -ൽ ഗവേഷണങ്ങൾ നടത്തി.
Johannes van Horne -ഉം ആയിച്ചേർന്ന് ഗർഭപാത്രത്തിന്റെ ഘടന പഠിച്ചു.
ഗവേഷണ ഫലങ്ങൾ Miraculum naturae sive uteri muliebris fabrica -ൽ De respiratione usuque pulmonum എന്ന പേരിൽ പ്രസിദ്ധീകരിച്ചു.
1667-ൽ ഭിഷ്വഗരൻ ആയി.
പ്രാണി ഗവേഷണങ്ങൾ